|  |
| --- |
| grbrh |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **OPĆINSKI NAČELNIK** |
| KLASA: 007-01/18-01/1 |
| URBROJ: 2142-02-02/1-18-3 |
| Punat, 2. siječnja 2018. godine |

 Na temelju članka 16. Pravilnika o financiranju programa, projekata i javnih potreba sredstvima proračuna Općine Punat, („Službene novine Primorsko-goranske županije“ broj 1/16 - u daljnjem tekstu: Pravilnik), općinski načelnik raspisuje

**JAVNI NATJEČAJ**

 **za financiranje programa i projekata od interesa za opće dobro koje provode udruge**

1. ***PREDMET NATJEČAJA***

Općina Punatpoziva udruge da se prijave za financijsku podršku programima i projektima od interesa za opće dobro. Temeljem članka 1. stavka 2. Pravilnika sve odredbe ovog javnog natječaja koje se odnose na udruge, na odgovarajući se način primjenjuju i u odnosu na druge organizacije civilnog društva te ostale pravne osobe, kada su one u skladu s uvjetima javnog natječaja za sufinanciranje programa i projekata prihvatljivi prijavitelji odnosno partneri.

Udruge sukladno ovom Natječaju mogu prijaviti projekt/program za sljedeća prioritetna područja:

 **Prioritetno područje 1 – Program javnih potreba u kulturi**

1. Kulturno-umjetnički amaterizam
2. Glazbena i kazališna djelatnost
3. Zaštita kulturne baštine i tradicijskih običaja
4. Likovna i kreativna djelatnost
5. Internetski portal otoka Krka

vrijednost Natječaja iznosi 380.000,00 kuna.

 **Prioritetno područje 2 – Program javnih potreba u sportu**

1. Projekti razvoja u sportu, natjecanja, regate i turniri

u svim vrstama sporta u 2018. godini

vrijednost Natječaja iznosi 265.000,00 kuna.

 **Prioritetno područje 3 – Program razvoja civilnog društva**

1. Očuvanje stečevina i zaštita digniteta Domovinskog rata i Drugog svjetskog rata
2. Program edukacije, osnaživanja i potpore ranjivih skupina (starije osobe, invalidi, ovisnici)
3. Eko projekti, djelovanje u očuvanju prirode i okoline
4. Zaštita životinja na području Općine Punat
5. Program mladi i slobodno vrijeme

vrijednost Natječaja iznosi 160.000,00 kuna.

Najmanjiiznos financijskih sredstava koji se može prijaviti i ugovoriti po pojedinom projektu iznosi 1.000,00 kuna, a najveći iznosi 150.000,00 kuna.

1. ***OPĆI UVJETI ZA PODNOŠENJE PRIJAVA***

Pravo na podnošenje prijave imaju udruge koje udovoljavaju sljedećim mjerilima:

1. upisana je u odgovarajući matični registar (registar udruga ili drugi odgovarajući registar),
2. upisana je u Registar neprofitnih organizacija,
3. koja je programski usmjerena na rad u navedenim prioritetnim područjima,
4. uredno plaće poreze, doprinose i druga javna davanja prema državnom proračunu i proračunu Općine Punat,
5. koja je uredno ispunila obveze iz prethodno sklopljenih ugovora o financiranju iz Proračuna Općine Punat i drugih izvora,
6. protiv udruge, odnosno osobe ovlaštene za zastupanje udruge ne vodi se kazneni postupak, nije pravomoćno osuđena za prekršaj ili kazneno djelo iz članka 48. Uredbe o o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15),
7. vodi transparentno financijsko poslovanje.

Uputama za prijavitelje koje su sastavni dio ovog Natječaja detaljno je opisano:

 - pravo ostvarivanja prednosti u financiranju programa ili projekata,

 - tko nema pravo prijave na Javni natječaj

 - postupak zaprimanja, otvaranja i pregleda dostavljenih prijava,

 - procjena prijava, dostava dodatne dokumentacije, ugovaranje

 - donošenje odluke o dodjeli sredstava, podnošenje prigovora.

1. ***SADRŽAJ PRIJAVE***

 Prijava projekata/programa dostavlja se ISKLJUČIVO na obrascima koji su zajedno s Uputama za prijavitelje, dostupni na službenoj web stranici Općine Punat, [www.punat.hr](http://www.punat.hr).

 Prijava mora sadržavati potrebne informacije i dokaze da udruga ispunjava osnovne kriterije za dodjelu financijskih sredstava kako slijedi:

1. Popunjeni Obrazac opisa programa ili projekta,
2. Popunjeni Obrazac proračuna programa ili projekta,
3. Popunjeni Obrazac izjave o nepostojanju dvostrukog financiranja,
4. Popunjeni Obrazac izjave o partnerstvu, ako je primjenjivo,
5. Popunjeni Obrazac izjave o ispunjavanju ugovornih obveza preuzetih temeljem prijašnjih ugovora o dodjeli bespovratnih sredstava,
6. Izvadak iz matičnog registra u koji je udruga upisana,
7. Dokaz o upisu u Registar neprofitnih organizacija (ispis internetske stranice RNO-a),

*Svi obrasci moraju biti potpisani od osobe ovlaštene za zastupanje i ovjereni pečatom udruge.*

Prijavitelji čije prijave temeljem postupka procjene prijave uđu na Privremenu listu odabranih projekata/programa za dodjelu sredstava, na zahtjev Povjerenstva za ocjenjivanje obvezni su dostaviti:

1. Potvrdu Porezne uprave o stanju duga po osnovi javnih davanja za prijavitelja i partnere iz koje je vidljivo da organizacija nema duga, a u slučaju da dug postoji on mora biti podmiren prije samog potpisivanja ugovora. Potvrda mora biti u izvorniku ne starija od 3 mjeseca od dana objave natječaja.
2. Uvjerenje nadležnog suda, ne starije od 6 mjeseci, da se ne vodi kazneni postupak protiv osoba ovlaštenih za zastupanje i voditelja projekta/programa

 Ukoliko prijavitelj ne dostavi traženu dokumentaciju u roku od 8 dana od dana traženja, njegova prijava odbacit će se kao nevažeća.

1. **ROKOVI I NAČIN DOSTAVE**

Rok za podnošenje prijedloga projekata i programa je **od 2. siječnja 2018. godine do 5. veljače** **2018. godine.** Prijave koje pristignu bez obzira na način dostave nakon 15.00 sati dana 5. veljače 2018. godine smatraju se zakašnjelima.

Prijava se podnosi u zatvorenoj omotnici neposredno na urudžbeni zapisnik u pisarnicu Općine Punat ili preporučenom pošiljkom na adresu:

**OPĆINA PUNAT**

**NOVI PUT 2**

**51521 PUNAT**

s naznakom „NE OTVARAJ - ***Javni natječaj za financiranje programa i projekata od interesa za opće dobro koje provode udruge“***

Prijave podnesene izvan natječajnog roka, neće biti uzete u razmatranje i vratit će se podnositelju.

Zainteresirani podnositelji dodatne informacije mogu dobiti kod službenice Branke Šimonji na broj telefona 298-540, svaki radni dan od 7:00 – 15:00 sati ili putem e-maila: branka.simonji@punat.hr.

Cjeloviti tekst javnog natječaja s obrascima za prijavu objavljen je na internetskoj stranici Općine Punat [www.punat.hr](http://www.punat.hr).

 OPĆINSKI NAČELNIK

 Marinko Žic, v.r.